**EILIŲ IR ATSARGŲ VALDYMO INFORMACINĖS SISTEMOS (EVIS) PRIEŽIŪROS IR MODIFIKAVIMO PASLAUGŲ TEIKIMO SUTARTIS**

2024 m. d. Nr. 1SUT-

Vilnius

**Valstybinė ligonių kasa prie Sveikatos apsaugos ministerijos** (toliau – Užsakovas arba VLK), juridinio asmens kodas 191351679, kurios buveinė yra Europos a. 1, 03505 Vilnius, atstovaujama direktoriaus Gintaro Kacevičiaus, veikiančio VLK nuostatų pagrindu, ir

UAB „InnoForce“, juridinio asmens kodas 302676496, kurios buveinė yra Žygio g. 97A, Vilnius, atstovaujama generalinio direktoriaus Mindaugo Mincės, veikiančio bendrovės įstatus pagrindu, pasitelkus subrangovus MB „Daugiau arba lygu“, juridinio asmens kodas 306208178, kurios buveinė yra Laisvės pr. 78B-56, Vilnius, ir Andrių Banelį (toliau – Paslaugų teikėjas), toliau kartu vadinamos šalimis, vadovaudamosi:

* Lietuvos Respublikos viešųjų pirkimų įstatymu (toliau – VPĮ);
* Lietuvos Respublikos civiliniu kodeksu (toliau – CK);
* atviro konkurso *Eilių ir atsargų valdymo informacinės sistemos (EVIS) priežiūros ir modifikavimo paslaugos pirkimo* (pirkimo Nr. 698176) (toliau – Pirkimas) dokumentais 2023 m. lapkričio 21 d. Nr. VP-656, patvirtintais VLK nuolat veikiančios informacinių technologijų viešųjų pirkimų komisijos (toliau – Komisija);
* 2023 m. gruodžio 27 d. Pirkimui Paslaugų teikėjo pateiktu pasiūlymu (toliau – Pasiūlymas),
* 2024 m. sausio 11 d. Komisijos sprendimu (protokolo Nr. VP-11), sudarė šią *Eilių ir atsargų valdymo informacinės sistemos (EVIS) priežiūros ir modifikavimo paslaugos* teikimo sutartį (toliau – Sutartis), ir susitarė dėl toliau išvardintų sąlygų.

**I. SUTARTIES OBJEKTAS IR DALYKAS**

* 1. Sutarties objektas – **Eilių ir atsargų valdymo informacinės sistemos (EVIS) priežiūros ir modifikavimo paslaugos** (toliau – Paslaugos), kurių savybės ir detalūs reikalavimai nustatyti Sutarties 1 priede „*Eilių ir atsargų valdymo informacinės sistemos (EVIS) priežiūros ir modifikavimo paslaugų techninė specifikacija*“ (toliau – Techninė specifikacija).
  2. Šia Sutartimi Paslaugų teikėjas įsipareigoja už pasiūlytus įkainius, nurodytus Sutarties 2.2 punkte, Užsakovui suteikti Paslaugas, o Užsakovas įsipareigoja priimti tinkamai suteiktas Paslaugas ir už jas Paslaugų teikėjui sumokėti šioje Sutartyje nustatytomis sąlygomis ir tvarka.
  3. Perkamoms paslaugoms taikoma Lietuvos Respublikos aplinkos ministro 2011 m. birželio 28 d. įsakymu Nr. D1-508 (2022 m. gruodžio 13 d. įsakymo Nr. D1-401 redakcija) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3. papunkčio nuostatos (perkama tik nematerialaus pobūdžio (intelektinės) ar kitokios paslaugos, nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos).

**II. SUTARTIES KAINA IR ATSISKAITYMO TVARKA**

2.1. Bendra Sutarties vertė 1 245 000,00 Eur (vienas milijonas du šimtai keturiasdešimt penki tūkstančiai eurų) be pridėtinės vertės mokesčio (toliau – PVM) ir 1 506 450,00 Eur (vienas milijonas penki šimtai šeši tūkstančiai keturi šimtai penkiasdešimt eurų) su PVM.

2.2. Paslaugų įkainiai:


|  |  |  |  |  |  |
| --- | --- | --- | --- | --- | --- |
| Pirkimo objekto pavadinimas | Mato  vnt. | Kiekis | Mato vnt.  kaina,  Eur be PVM | Bendra  kaina,  Eur be PVM | Bendra  kaina,  Eur su  PVM |
| *1* | *2* | *3* | *4* | *5 (3x4)* | *6* |
| Eilių ir atsargų valdymo informacinės sistemos (EVIS) priežiūros ir modifikavimo paslaugos (12 mėn.) | val. | 5000\* | 83,00 | 415 000,00 | 502 150,00 |

*\*Paslaugos Sutarties galiojimo laikotarpiu tiekiamos pagal faktinį jų poreikį. Užsakovas neįsipareigoja užsakyti viso preliminariai maksimalaus paslaugų (valandų) kiekio*

2.3. Į bendrą Sutarties vertę/Paslaugų įkainį įeina visos Paslaugų teikėjo patirtos ar galimos patirti išlaidos, susijusios su Paslaugų teikimu, PVM sąskaitų faktūrų per informacinę sistemą „E. sąskaita“ teikimu ir visi galimi mokesčiai, įskaitant PVM. Jokios papildomos išlaidos, neįskaičiuotos į Paslaugų įkainį nebus kompensuojamos.

2.4. Paslaugų įkainiai negali būti keičiami visą Sutarties galiojimo laikotarpį, išskyrus Viešųjų pirkimų įstatymo 89 straipsnyje nustatytais atvejais arba kai pasikeičia mokesčiai (vadovaujantis Sutarties 2.5 p.), arba buvo atliktas Sutarties įkainių perskaičiavimas dėl aplinkybių, nesusijusių su mokesčių pasikeitimu (vadovaujantis Sutarties 2.6–2.9 p.).

2.5. Sutarčiai taikoma fiksuoto įkainio kainodara, vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“. Paslaugų įkainiai peržiūrimi dėl pasikeitusių mokesčių. Mokestis, kuriam pasikeitus bus perskaičiuojami įkainiai – PVM. Peržiūrėti Paslaugų įkainiai įsigalioja nuo teisės aktų, kuriais pakeičiami mokesčiai įsigaliojimo dienos. Pasikeitus PVM tarifo dydžiui, nesuteiktų Paslaugų įkainiai keičiami (mažinami arba didinami) proporcingai PVM pasikeitusio tarifo dydžiu. Perskaičiuoti Paslaugų įkainiai taikomi tik toms Paslaugoms, už kurias PVM sąskaita – faktūra išrašoma po naujo PVM tarifo įsigaliojimo dienos. Sutarties vertė / Paslaugų įkainis yra perskaičiuojama vadovaujantis šia formule:



– perskaičiuota bendra Sutarties vertė (su PVM);

– bendra Sutarties vertė (su PVM) iki perskaičiavimo;

A – įvykdytų sutartinių įsipareigojimų (suteiktų Paslaugų) kaina (su PVM) iki perskaičiavimo;

– senas PVM tarifas (procentais);

– naujas PVM tarifas (procentais);

Pasikeitus kitiems mokesčiams Sutarties vertė nebus perskaičiuojama.

2.6. Bet kuri Sutarties šalis, Sutarties galiojimo metu dėl aplinkybių, nesusijusių su mokesčių pasikeitimu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 12 (dvylikos) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį Sutarties punktą dienos), jeigu Ūkio subjektams suteiktų paslaugų kainų pokytis (k), apskaičiuotas kaip nustatyta Sutarties 2.9 papunktyje, viršija 10 (dešimt) procentų. Atlikdamos perskaičiavimą šalys vadovaujasi Lietuvos statistikos departamento viešai Oficialiosios statistikos portale paskelbtais Rodiklių duomenų bazės duomenimis. Prireikus, bet kuri Sutarties šalis gali iš kitos šalies reikalauti pateikti oficialų Lietuvos statistikos departamento ar kitos institucijos išduotą dokumentą ar patvirtinimą, t. y. Šalis, inicijuojanti įkainių keitimą, privalo pateikti tinkamus įrodymus, pagrindžiančius aplinkybių, suteikiančių teisę keisti įkainius, egzistavimą.

2.7. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

2.8. Perskaičiuotieji įkainiai mokėjimams už suteiktas paslaugas, taikomi po to, kai šalys sudaro susitarimą dėl įkainių perskaičiavimo.

2.9. Nauji įkainiai apskaičiuojami pagal formulę:

*,* kur

a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo)

a1 – perskaičiuotas (pakeistas) įkainis (Eur be PVM)

k – pagal ūkio subjektams suteiktų paslaugų kainų indeksą (N82 Administracinė veikla, įstaigų ir kitų verslo įmonių aptarnavimo veikla) apskaičiuotas ūkio subjektams suteiktų paslaugų kainų pokytis (padidėjimas arba sumažėjimas) (%);

„k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas (metų atitinkamo ketvirčio) ūkio subjektams suteiktų paslaugų kainų indeksas (N82 Administracinė veikla, įstaigų ir kitų verslo įmonių aptarnavimo veikla);

Indpradžia – laikotarpio pradžios datos (metų atitinkamo ketvirčio) ūkio subjektams suteiktų paslaugų kainų indeksas (N82 Administracinė veikla, įstaigų ir kitų verslo įmonių aptarnavimo veikla). Pirmojo perskaičiavimo atveju laikotarpio pradžia (metų ketvirtis) yra Sutarties sudarymo dienos metų ketvirtis. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės metų ketvirtis;

Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.

2.10. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

2.11. Sutartyje numatytų įkainių perskaičiavimas įforminamas šalių rašytiniu susitarimu, kuris tampa neatskiriama Sutarties dalimi.

* 1. Paslaugų perdavimas ir priėmimas kiekvieną mėnesį įforminamas Paslaugų perdavimo–priėmimo aktu, kuris pasirašomas Paslaugų teikėjo ir Užsakovo įgaliotų atstovų už tinkamai ir laiku suteiktas Paslaugas.
  2. Paslaugų perdavimo–priėmimo akto (-ų) pasirašymas (kaip nurodyta Sutarties 3.1 punkte) yra pagrindas Paslaugų teikėjui pateikti Užsakovui apmokėti PVM sąskaitą (-as) faktūrą (-as) už suteiktas Paslaugas. Paslaugų teikėjas PVM sąskaitas faktūras už suteiktas Paslaugas turi pateikti naudodamasis informacine sistema „E. sąskaita“, kuri pasiekiama adresu [www.esaskaita.eu](http://www.esaskaita.eu).
  3. Užsakovas už tinkamai ir laiku suteiktas Paslaugas, jeigu nėra pareiškęs Paslaugų teikėjui pretenzijos dėl sutartinių įsipareigojimų nevykdymo ar netinkamo vykdymo, atsiskaito ne vėliau kaip per 30 (trisdešimt) kalendorinių dienų nuo Paslaugų perdavimo–priėmimo akto pasirašymo ir PVM sąskaitos faktūros ar sąskaitos faktūros gavimo dienos.
  4. Visi mokėjimai atliekami eurais.
  5. Užsakovas Paslaugų teikėjui už Paslaugas sumoka pavedimu į Paslaugų teikėjo Sutartyje nurodytą banko sąskaitą.
  6. Apmokėjimas laikomas įvykdytu Užsakovui atlikus mokėjimo pavedimą į Paslaugų teikėjo Sutartyje nurodytą banko sąskaitą.
  7. Apie banko sąskaitos pasikeitimus Paslaugų teikėjas raštu privalo nedelsiant, bet ne vėliau kaip per 1 (vieną) darbo dieną nuo banko sąskaitos pasikeitimo dienos, informuoti Užsakovą.
  8. Užsakovas Paslaugų teikėjui avanso nemoka, t. y. iš anksto su Paslaugų teikėju neatsiskaito.
  9. Užsakovas nustato tiesioginio atsiskaitymo su subtiekėjais galimybę. Užsakovas, Paslaugų teikėjui pasiūlyme nurodžius, arba, vadovaujantis Sutarties 5.7 ir 5.8 punktais, pranešus apie subtiekėjo pakeitimą arba naujo pasitelkimą, ne vėliau kaip per 3 (tris) darbo dienas, nuo Sutarties sudarymo, ar Paslaugų teikėjo pranešimo, informuoja subtiekėjus apie tokią tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tuo tikslu turi būti sudaroma trišalė sutartis tarp Užsakovo, Paslaugų teikėjo ir konkretaus subtiekėjo pagal šiame punkte aprašytas sąlygas, joje numatant Paslaugų teikėjo teisę prieštarauti nepagrįstiems mokėjimams subtiekėjui. Jei Paslaugų teikėjas neprieštarauja mokėjimams subtiekėjui, Užsakovas Paslaugų teikėjo vardu perveda sumas, kurios nurodytos Paslaugų teikėjo pateikiamose PVM sąskaitose faktūrose arba subtiekėjo Užsakovui pateiktuose dokumentuose kaip subtiekėjui mokėtinos sumos už Paslaugų teikėjo įsipareigojimų pagal Sutartį dalį, tiesiogiai atitinkamam subtiekėjui į jo banko sąskaitą. Tokie mokėjimai yra laikomi tinkamu Užsakovo atsiskaitymu su Paslaugų teikėju pagal Sutartį ir tinkamu Paslaugų teikėjo atsiskaitymu su atitinkamu (-ais) subtiekėju (-ais) pagal jų tarpusavio sutartis. Tokia trišalė sutartis laikoma sudėtine šios Sutarties dalimi.

**III. PASLAUGŲ PERDAVIMO IR PRIĖMIMO TVARKA**

* 1. Tinkamai suteiktos Paslaugos perduodamos Sutarties šalims pasirašant perdavimo–priėmimo aktą (-us), kurį (-iuos) Paslaugų teikėjui pateikus, Užsakovas suderina ir pasirašo toliau nurodyta tvarka:

3.1.1. Paslaugų teikėjas vieną kartą per mėnesį pateikia Užsakovui EVIS priežiūros paslaugų perdavimo–priėmimo aktą, kuriame turi būti aprašytos suteiktos Paslaugos ir nurodyta Paslaugų teikimo apimtis ir darbo valandų skaičius. Užsakovas ne vėliau kaip per 5 (penkias) darbo dienas nuo jo pateikimo dienos pasirašo šį aktą arba motyvuotai atsisako tai padaryti. Tuo atveju, jei Užsakovas per 5 (penkias) darbo dienas nepateikia motyvuotų išvadų dėl perdavimo–priėmimo akto netinkamumo ir (arba) netinkamų ar nekokybiškų Paslaugų suteikimo, laikoma, kad Paslaugų teikėjas Paslaugas suteikė tinkamai ir laiku ir tai yra pagrindas Paslaugų teikėjui pateikti suteiktų Paslaugas PVM sąskaitą faktūrą. Paslaugų teikėjas iki kiekvieno kalendorinio mėnesio 5 dienos pateikia Užsakovui PVM sąskaitą faktūrą už praėjusį mėnesį suteiktas paslaugas;

3.1.2. Paslaugų teikėjas, suteikęs EVIS modifikavimo paslaugas, kurios užsakomos pagal faktinį poreikį, parengia priėmimo–perdavimo aktą, kuriame turi būti aprašytos suteiktos Paslaugos ir nurodytas Paslaugų teikimo apimtis ir darbo valandų skaičius. Užsakovas ne vėliau kaip per 5 (penkias) darbo dienas nuo jo pateikimo dienos pasirašo šį aktą arba motyvuotai atsisako tai padaryti. Tuo atveju, jei Užsakovas per 5 (penkias) darbo dienas nepateikia motyvuotų išvadų dėl perdavimo–priėmimo akto netinkamumo ir (arba) netinkamų ar nekokybiškų Paslaugų suteikimo, laikoma, kad Paslaugų teikėjas Paslaugas suteikė tinkamai ir laiku ir tai yra pagrindas Paslaugų teikėjui pateikti suteiktų Paslaugas PVM sąskaitą faktūrą.

3.2. Paslaugų teikėjas Paslaugų neatitikimus / trūkumus privalo pašalinti / ištaisyti neatlygintinai.

**IV. ŠALIŲ ĮSIPAREIGOJIMAI**

* 1. Paslaugų teikėjas įsipareigoja:
     1. Paslaugas pradėti teikti nuo Sutarties įsigaliojimo dienos;
     2. Paslaugas suteikti tinkamai, kokybiškai pagal Techninėje specifikacijoje numatytus reikalavimus ir nustatytais terminais už Pasiūlyme nurodytą kainą, laikydamasis teisės aktuose įtvirtintų reikalavimų, geriausios praktikos;
     3. be papildomo užmokesčio, geranoriškai ir konstruktyviai bendradarbiauti su Užsakovo darbuotojais, vadovautis Užsakovo teikiamomis pastabomis, atsižvelgti į keliamus kokybės ir kitus techninius reikalavimus;
     4. užtikrinti, kad pagal Sutartį Paslaugų teikėjo teikiamos Paslaugos nepažeidžia jokių trečiųjų asmenų teisių, įskaitant, bet neapsiribojant, intelektinės nuosavybės teises;
     5. nenaudoti Užsakovo ženklų ar pavadinimo jokioje reklamoje, leidiniuose ar kitur be išankstinio rašytinio Užsakovo sutikimo;
     6. be rašytinio išankstinio Užsakovo sutikimo neatskleisti jokiam kitam asmeniui (išskyrus teisės aktais ir Sutartyje nustatytais atvejais) iš VLK vykdant Sutartį gautos informacijos, duomenų, gautų dokumentų turinio nepriklausomai nuo to, kokiu būdu ir forma (žodine, rašytine, elektronine, kita) tokia informacija Paslaugų teikėjui buvo pateikta. Ši nuostata galioja net ir nutraukus Sutartį ar jai pasibaigus;
     7. užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turėtų reikiamą kvalifikaciją ir patirtį, reikalingą norint teikti Paslaugas, laikytųsi saugaus darbo su informacinėmis sistemomis reikalavimų;
     8. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose;
     9. nutraukus Sutartį ar jai pasibaigus, Paslaugų teikėjas privalo ne vėliau kaip per 30 (trisdešimt) dienų sunaikinti visą iš Užsakovo gautą ar Sutarties vykdymo metu sužinotą informaciją (nepriklausomai nuo jos formos ir turinio), išskyrus, jeigu Lietuvos Respublikos teisės aktai reikalauja, kad tokia informacija būtų išsaugota.
  2. Paslaugų teikėjas turi teisę:
     1. minėti Sutarties vykdymo faktą ir Sutarties objektą savo kvalifikacijos pagrindimo tikslais dalyvaudamas viešuosiuose pirkimuose ir konkursuose;
     2. Sutarties ir jos priedų turinį atskleisti Paslaugų teikėjo bankams, draudimo bendrovėms, auditoriams, advokatams, su kuriais Paslaugų teikėjas yra sudaręs konfidencialios informacijos apsaugos susitarimus.
  3. Užsakovas įsipareigoja:
     1. šioje Sutartyje nustatytomis sąlygomis ir tvarka sumokėti Paslaugų teikėjui Sutartyje nustatytais įkainiais už tinkamai suteiktas Paslaugas;
     2. bendradarbiauti ir Paslaugų teikėjui sudaryti visas sąlygas, suteikti reikiamą informaciją ir dokumentus, būtinus Paslaugoms teikti;
     3. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
  4. Užsakovas turi teisę:
     1. duoti nurodymus Paslaugų teikėjui ir pateikti papildomus dokumentus, jeigu tai būtina tinkamam šios Sutarties įvykdymui ir (arba) jos trūkumų pašalinimui;
     2. kontroliuoti Paslaugų teikėjo įsipareigojimų pagal šią Sutartį vykdymą;
     3. neapmokėti ne per informacinę sistemą „E. sąskaita“ pateiktų PVM sąskaitų faktūrų;
     4. teikti informaciją apie Sutarties turinį bei ją vykdančių Paslaugų teikėjo ir Užsakovo duomenis asmenims, kurie pagal galiojančius teisės aktus turi teisę tokią informaciją gauti;
     5. turi ir kitas teises, numatytas Sutartyje ir Lietuvos Respublikos galiojančiuose teisės aktuose.
  5. Šalys įsipareigoja užtikrinti šios Sutarties vykdymo metu gautos ir su Sutarties vykdymu susijusios informacijos ir asmens duomenų konfidencialumą ir apsaugą, kaip tai numatyta 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas/BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

**V. SUBTIEKĖJŲ (SUBTEIKĖJŲ) KEITIMO PAGRINDAI IR TVARKA**

5.1. Paslaugų teikėjas patvirtina, kad Sutarties vykdymui pasitelks subtiekėją (-us): MB „Daugiau arba lygu“, juridinio asmens kodas 306208178, kurios buveinė yra Laisvės pr. 78B-56, Vilnius ir Andrių Banelį.

5.2. Jei Paslaugų teikėjas Sutarties vykdymui subtiekėjo (-ų) nepasitelkia (Sutarties 6.1 punktas), Sutarties nuostatos dėl subtiekėjo (-ų) keitimo taikomos tuo atveju, jei iškyla poreikis keisti naujus subtiekėjus, kuriuos, vadovaujantis Sutartyje nustatyta tvarka, Paslaugų teikėjas pasitelks jau Sutarties vykdymo metu.

5.3. Paslaugų teikėjas atsako už visus pagal Sutartį prisiimtus įsipareigojimus, nepaisant (bet neapsiribojant) to, ar Sutarties vykdymui pasitelkiami subtiekėjai.

5.4. Ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomo (-ų) subtiekėjo (-ų) pavadinimą (-us), kontaktinius duomenis ir jo (-ų) atstovus. Taip pat Paslaugų teikėjas privalės informuoti apie minėtos informacijos pasikeitimus visu Sutarties vykdymo metu, taip pat ir apie naujus subtiekėjus, kuriuos jis, vadovaujantis Sutartyje nustatyta tvarka, sieks pasitelkti jau Sutarties vykdymo metu.

5.5. Paslaugų teikėjas, vykdydamas Sutartį, negali keisti pasitelkto (-ų) subtiekėjo (-ų), pasitelkti naujo (-ų) subtiekėjo (-ų), kurio (-ių) pajėgumais rėmėsi, taip pat pasitelkti naujo (-ų) subtiekėjo (-ų) visam arba iki Sutarties pabaigos likusiam terminui be Užsakovo sutikimo.

5.6. Paslaugų teikėjo subtiekėjas (-ai) gali būti keičiamas (-i) tik šiais atvejais:

5.6.1. kai Paslaugų teikėjo subtiekėjas (-ai) bankrutuoja, yra likviduojamas ar susidaro analogiška situacija;

5.6.2. kai Paslaugų teikėjo subtiekėjas (-ai) dėl objektyvių priežasčių (nutrūkus teisiniams santykiams su Paslaugų teikėju, subtiekėjui atsisakius vykdyti įsipareigojimus, netinkamai vykdant įsipareigojimus teikti Paslaugas, dėl sveikatos būklės, mirties ir pan.) nebegali vykdyti visų ar dalies Sutartimi prisiimtų įsipareigojimų.

5.7. Paslaugų teikėjas, siekdamas pakeisti subtiekėją (-us), kurio (-ių) pajėgumais Pirkimo metu rėmėsi, turi raštu informuoti Užsakovą ne vėliau kaip prieš 3 (tris) darbo dienas ir gauti Užsakovo raštišką sutikimą. Naujas subtiekėjas negali turėti nurodytų tiekėjų pašalinimo pagrindų. Paslaugų teikėjas privalo pateikti naujo subtiekėjo pašalinimo pagrindų nebuvimą ir jo kvalifikaciją (jei tokie reikalavimai buvo taikomi) patvirtinančius dokumentus.

5.8. Jeigu Paslaugų teikėjas Sutarties vykdymo metu nori pasitelkti naują (-us) subtiekėją (-us), kuris (-ie) nebuvo nurodytas (-i) Tiekėjo Pirkimui teiktame pasiūlyme, jis privalo apie tai raštu informuoti Užsakovą ne vėliau kaip prieš 3 (tris) darbo dienas ir gauti Užsakovo raštišką sutikimą. Paslaugų teikėjas privalo pateikti pašalinimo pagrindų nebuvimą patvirtinančius dokumentus.

5.9. Užsakovui sutikus su subtiekėjo (-ų) pakeitimu/naujo subtiekėjo pasitelkimu, Užsakovas su Paslaugų teikėju raštu sudaro susitarimą dėl subtiekėjo (-ų) pakeitimo/naujo subtiekėjo pasitelkimo, kurį pasirašo abi Šalys. Šis susitarimas yra neatskiriama Sutarties dalis.

5.10. Subtiekėjo (-ų) pasitelkimas ar keitimas be Užsakovo sutikimo, laikomas esminiu Sutarties pažeidimu.

**VI. ŠALIŲ ATSAKOMYBĖ**

6.1. Sutarties įvykdymas užtikrinamas Lietuvos Respublikos civiliniame kodekse numatytu prievolių įvykdymo užtikrinimo būdu – netesybomis. Jei Paslaugų teikėjas netinkamai vykdo arba nevykdo Sutartyje numatytų įsipareigojimų, jis Užsakovui sumoka 5 000 eurų (penkių tūkstančių eurų) dydžio baudą už kiekvieną tokį atvejį. Baudos sumokėjimas neturi būti siejamas su visišku Užsakovo patirtų nuostolių atlyginimu ir neatleidžia Paslaugų teikėjo nuo pareigos juos visiškai atlyginti. Užsakovas turi teisę išskaičiuoti baudą iš Paslaugų teikėjui mokėtinų sumų. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai.

6.2. Užsakovui per Sutartyje nustatytą terminą nesumokėjus už tinkamai suteiktas ir priimtas Paslaugas, Paslaugų teikėjas, pateikęs rašytinį įspėjimą Užsakovui ir nesumažindamas kitų savo teisių gynimo priemonių, numatytų šioje Sutartyje, gali pareikalauti Užsakovo mokėti 0,02 procentų dydžio delspinigius nuo vėluojamos sumokėti sumos už kiekvieną termino praleidimo dieną.

6.3. Paslaugų teikėjui praleidus tam tikro įsipareigojimo įvykdymo terminą, nustatyta tvarka ir sąlygomis nesuteikus Paslaugų arba jas suteikus netinkamai, neįvykdžius ir (ar) netinkamai įvykdžius kitus įsipareigojimus pagal Sutartį, Paslaugų teikėjas Užsakovo rašytiniu reikalavimu privalo sumokėti 0,02 procentų dydžio delspinigius, skaičiuojamus nuo nesuteiktų Paslaugų vertės be PVM už kiekvieną uždelstą dieną ir atlyginti Užsakovo patirtus nuostolius, kurių nepadengia netesybos. Delspinigiai išskaičiuojami iš Paslaugų teikėjui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Teikėją.

6.4. Jei Paslaugų teikėjas nutraukia Sutartį prieš terminą arba Užsakovui nutraukus Sutartį dėl Paslaugų teikėjo kaltės – šiam nesilaikant Sutarties sąlygų ir joje prisiimtų įsipareigojimų, Paslaugų teikėjas per 7 (septynias) darbo dienas taip pat turi sumokėti Užsakovui 5 000 eurų (penkių tūkstančių eurų) baudą, kurios sumokėjimas neatleidžia Paslaugų teikėjo nuo pareigos atlyginti visus Užsakovo patirtus nuostolius, tiek kiek patirti nuostoliai viršija baudą.

6.5. Paslaugų teikėjas neatsako už Užsakovo nuostolius, atsiradusius dėl techninių gedimų ne Paslaugų teikėjo atsakomybėje esančioje infrastruktūroje.

6.6. Atskirų Sutarties sąlygų neįvykdymas ar nereikalavimas jų įvykdyti neatleidžia šalių nuo kitų sąlygų vykdymo.

6.7. Užsakovas, Sutarties galiojimo metu nustatęs Paslaugų trūkumų ir (arba) netikslumų (tai laikoma nekokybiškomis paslaugomis), apie tai raštu informuoja Paslaugų teikėją ir nustato protingą terminą Paslaugų trūkumams ir (arba) netikslumams ištaisyti, o Paslaugų teikėjas įsipareigoja juos savo sąskaita ištaisyti per Užsakovo nustatytą protingą terminą ir atlyginti visus Užsakovo patirtus nuostolius, kurių nepadengia netesybos. Iki tol, kol Paslaugų teikėjas pašalins nustatytus Paslaugų trūkumus ir (arba) netikslumus, Užsakovas turi teisę taikyti bet kurią arba visas toliau nurodytas priemones:

6.7.1. atsisakyti pasirašyti Paslaugų priėmimo-perdavimo aktą;

6.7.2. sulaikyti mokėtinas sumas už suteiktas Paslaugas;

6.7.3. taikyti Sutarties 6.3 punkte nustatyto dydžio delspinigius, jeigu Paslaugų teikėjas, šalindamas nustatytus Paslaugų trūkumus ir (arba) netikslumus, vėluoja suteikti Paslaugas per Sutartyje numatytą terminą.

6.8. Paslaugų teikėjui nepašalinus trūkumų ir (arba) netikslumų per Užsakovo nurodytą terminą, Paslaugų teikėjas įsipareigoja atlyginti visus Užsakovo patirtus nuostolius, kurių nepadengia netesybos, o Užsakovas turi teisę taikyti bet kurią arba visas toliau nurodytas priemones:

6.8.1. be atskiro Paslaugų teikėjo įspėjimo pasitelkti trečiuosius asmenis nustatytiems trūkumams ir (arba) netikslumams pašalinti;

6.8.2. pasinaudoti Sutarties įvykdymo užtikrinimu (reikalauti sumokėti 6.1 ar 6.4 punkte nurodyto dydžio baudą);

6.8.3. vienašališkai nutraukti Sutartį.

6.9. Netesybų sumokėjimas neatleidžia Šalių nuo pagal šią Sutartį prisiimtų įsipareigojimų įvykdymo.

6.10. Paslaugų teikėjas yra atsakingas už subtiekėjų (atsakingas partneris – už ūkio subjektų grupės partnerių), jo įgaliotų atstovų ir darbuotojų veiksmus arba neveikimą.

6.11. Paslaugų teikėjas garantuoja Užsakovui nuostolių atlyginimą, jei Paslaugų teikėjas, jo subtiekėjai, ūkio subjektų grupės partneriai, įgalioti atstovai ir (ar) darbuotojai nesilaikytų teisės aktų ir dėl to būtų pateikti kokie nors reikalavimai ar pradėti procesiniai veiksmai prieš Užsakovą.

**VII. SUTARTIES GALIOJIMAS IR NUTRAUKIMO PAGRINDAI**

7.1. Sutartis sudaroma 12 (dvylikos) mėnesių laikotarpiui, su galimybe ją pratęsti du kartus po 12 (dvylika) mėnesių, bendras Sutarties su pratęsimu terminas negali būti ilgesnis kaip 36 (trisdešimt šeši) mėnesiai, neviršijant bendros Sutarties vertės.

7.2. Pasibaigus Sutarties 12/24 (dvylikos/dvidešimt keturių) mėnesių laikotarpiui, Sutartis savaime laikoma pratęsta dar 12 (dvylikos) mėnesių laikotarpiui, jeigu nei viena iš šalių nepareiškė noro jos nepratęsti ar nutraukti, apie tai pranešdama kitai šaliai raštu prieš 30 (trisdešimt) kalendorinių dienų iki Sutarties galiojimo termino (12/24 mėnesių laikotarpio) pabaigos.

7.3. Sutartis įsigalioja šalims ją pasirašius, Sutartį užregistravus VLK ir galioja Sutarties 7.1 punkte nurodytą laikotarpį arba kol šalys sutaria ją nutraukti, ji nutraukiama įstatymu ar šioje Sutartyje nustatytais atvejais.

7.4. Sutartis gali būti nutraukiama:

7.4.1. rašytiniu abiejų šalių susitarimu;

7.4.2. vienos iš šalių iniciatyva, apie tai raštu informavus kitą šalį ir pateikus pagrįstus motyvus ne vėliau kaip prieš 30 (trisdešimt) kalendorinių dienų, kai kita Sutarties šalis nevykdo savo įsipareigojimų arba vykdo juos kitomis sąlygomis nei numato Sutartis ir tai yra esminis Sutarties pažeidimas. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus;

7.4.3. vienos iš šalių iniciatyva, apie tai raštu prieš 10 (dešimt) darbo dienas informavus kitą šalį, kai nenugalimos jėgos aplinkybės užsitęsia ilgiau kaip 2 (du) mėnesius.

7.5. Užsakovas, įspėjęs Paslaugų teikėją ne vėliau kaip prieš 30 (trisdešimt) kalendorinių dienų iki Sutarties nutraukimo, turi teisę vienašališkai nutraukti Sutartį, neatsisakydama kitų savo teisių gynimo būdų, šiais atvejais:

7.5.1. kai Paslaugų teikėjas bankrutuoja arba yra likviduojamas, su kreditoriais sudaro taikos sutartį, sustabdo ar apriboja ūkinę veiklą arba kai Paslaugų teikėjui iškeliama restruktūrizavimo, bankroto byla, jo atžvilgiu vykdomas bankroto procesas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos pagal šalies, kurioje jis registruotas, įstatymus;

7.5.2. kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties vykdymui;

7.5.3. kai Paslaugų teikėjas be Užsakovo rašytinio leidimo perleidžia savo įsipareigojimus prisiimtus šia Sutartimi arba sudaro subtiekimo (subteikimo) sutartį;

7.5.4. Sutartis buvo pakeista pažeidžiant VPĮ 89 straipsnį;

7.5.5.paaiškėjo, kad Paslaugų teikėjas turėjo būti pašalintas iš Pirkimo procedūros pagal VPĮ 46 straipsnio 1 dalį (t. y. dėl pašalinimo pagrindų);

7.5.6.Paslaugų teikėjas nesuteikia Paslaugų per Techninėje specifikacijoje nurodytus terminus ir papildomą 14 (keturiolikos) kalendorinių dienų laikotarpį, per kurį skaičiuojami delspinigiai. Tai laikoma esminiu Sutarties pažeidimu;

7.5.7. Paaiškėja kitos aplinkybės, dėl kurių Paslaugų teikėjas negalės tinkamai vykdyti Sutarties ir teikti Paslaugų.

7.6. Jei Sutartis nutraukiama VLK iniciatyva dėl Paslaugų teikėjo kaltės, VLK patirti nuostoliai gali būti išskaičiuojami iš Paslaugų teikėjui mokėtinų sumų.

7.7. Šalys turi teisę vienašališkai nutraukti Sutartį:

7.7.1. jei Sutartis nutraukiama Užsakovo iniciatyva, nesant Paslaugų teikėjo kaltės, apie tokį Sutarties nutraukimą Užsakovas turi pranešti Paslaugų teikėjui prieš 30 (trisdešimt) kalendorinių dienų. Užsakovas sumoka Paslaugų teikėjui už visas jam suteiktas Paslaugas iki Sutarties nutraukimo;

7.7.2. jei Sutartis nutraukiama Paslaugų teikėjo iniciatyva, nesant Užsakovo kaltės, apie tokį Sutarties nutraukimą, Paslaugų teikėjas turi pranešti Užsakovui prieš 30 (trisdešimt) kalendorinių dienų iki Sutarties nutraukimo bei šiuo laikotarpiu turi teikti Paslaugas ir sumokėti Sutarties 6.4 punkte numatytą baudą. Užsakovas sumoka Paslaugų teikėjui už visas jam suteiktas Paslaugas iki Sutarties nutraukimo.

7.8. Sutartį nutraukus dėl Paslaugų teikėjo kaltės, be jam priklausančio atlyginimo už VLK įsigytas Paslaugas, Paslaugų teikėjas neturi teisės į jokių patirtų nuostolių ar žalos kompensaciją.

7.9. Sutartis gali būti nutraukta ir kitais Lietuvos Respublikos teisės aktuose nustatytais atvejais.

**VIII. NENUGALIMOS JĖGOS APLINKYBĖS** *(*FORCE MAJEURE)

8.1. Sutarties šalis nėra laikoma atsakinga už bet kokių įsipareigojimų pagal Sutartį neįvykdymą, dalinį neįvykdymą arba netinkamą įvykdymą, jeigu ji įrodo, kad tai įvyko dėl nenugalimos jėgos aplinkybių, kurių Sutarties šalys negalėjo kontroliuoti ir protingai numatyti, išvengti ar pašalinti jokiomis priemonėmis. Nenugalimos jėgos aplinkybėmis laikomos aplinkybės, nurodytos CK 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840). Nustatydamos nenugalimos jėgos aplinkybes sutarties šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, sutarties šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

8.2. Sutarties šalis, prašanti ją atleisti nuo atsakomybės, privalo pranešti kitai šaliai raštu apie nenugalimos jėgos *(force majeure)* aplinkybes nedelsiant, bet ne vėliau kaip per 7 (septynias) darbo dienas nuo tokių aplinkybių atsiradimo ar paaiškėjimo dienos, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, ir taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas

8.3. Pagrindas atleisti Sutarties šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo Sutarties šaliai momento. Jeigu Sutarties šalis laiku neišsiunčia pranešimo arba neinformuoja kitos šalies, ji privalo kompensuoti kitai Sutarties šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8.4. Jei nenugalimos jėgos *(force majeure)* aplinkybės trunka ilgiau kaip 2 (du) mėnesius, tuomet bet kuri šios Sutarties šalis turi teisę nutraukti šią Sutartį įspėdama apie tai kitą Sutarties šalį prieš 10 (dešimt) kalendorinių dienų. Jei pasibaigus šiam 10 (dešimties) kalendorinių dienų terminui nenugalimos jėgos *(force majeure)* aplinkybės vis dar tęsiasi, Sutartis nutraukiama ir šios Sutarties šalys atleidžiamos nuo tolesnio Sutarties vykdymo.

**XI. KITOS NUOSTATOS**

9.1. Vykdydamos Sutarties sąlygas šalys vadovaujasi Lietuvos Respublikos įstatymais ir kitais teisės aktais, šia Sutartimi ir Pirkimo dokumentais.

9.2. Bet kokie nesutarimai ar ginčai, kylantys tarp Sutarties šalių dėl Sutarties vykdymo, sprendžiami dvišalių derybų būdu.

9.3. Jeigu Sutarties šalims nepavyksta išspręsti ginčo dvišalių derybų būdu per 30 (trisdešimt) dienų nuo derybų pradžios, ginčas spendžiamas Lietuvos Respublikos teismuose pagal VLK buveinės vietą, jei įstatymai nenustato išimtinio bylų teismingumo. Derybų pradžia laikoma diena, kurią viena iš Sutarties šalių pateikė prašymą raštu kitai Sutarties šaliai su siūlymu pradėti derybas.

9.4. Nepaisydamos to, kad ginčas yra nagrinėjamas teisme, Sutarties šalys ir toliau vykdo savo sutartinius įsipareigojimus, jeigu nesusitarta kitaip.

9.5. Sutarties nuostatos pripažinimas negaliojančia ar prieštaraujančia Lietuvos Respublikos įstatymams ar kitiems teisės aktams neatleidžia Sutarties šalių nuo prisiimtų įsipareigojimų vykdymo. Šiuo atveju tokia Sutarties nuostata turi būti pakeista nuostata, atitinkančia teisės aktų reikalavimus ir kiek įmanoma artimesne Sutarties tikslui bei kitoms jos nuostatoms.

9.6. Sutartis jos galiojimo laikotarpiu, neatliekant naujos pirkimo procedūros, gali būti keičiama, kai Užsakovui atsiranda poreikis įsigyti papildomą kiekį priežiūros ir modifikavimo paslaugų (nurodytų Sutarties 2.2 punkto lentelėje) neviršijant 50 (penkiasdešimt) procentų pradinės Sutarties vertės. Už minėtas papildomai įsigyjamas Paslaugas bus apmokėta pagal šioje Sutartyje nurodytus Paslaugų įkainius.

9.7. Sutarties sąlygos jos galiojimo laikotarpiu negali būti keičiamos, išskyrus Sutartyje ir VPĮ 89 straipsnyje numatytus atvejus ir tokias Sutarties sąlygas, kurias pakeitus nebūtų pažeisti VPĮ 17 straipsnyje nustatyti principai ir tikslai.

9.8. Visi Sutarties pakeitimai ir papildymai galioja tik tada, kai jie surašyti raštu ir patvirtinti abiejų šalių antspaudais ir atstovų parašais.

9.9. Nė viena iš šalių negali be rašytinio kitos šalies sutikimo savo teisių ir pareigų, prisiimtų Sutartimi, perduoti trečiosioms šalims.

9.10. Sutarties šalys įsipareigoja nedelsdamos, ne vėliau kaip per 1 (vieną) darbo dieną, raštu pranešti viena kitai apie Sutarties 9.13 punkte ir šalių rekvizituose nurodytų duomenų pasikeitimą.

9.11. Sutartyje neaptartoms aplinkybėms taikomos CK ir kitų teisės aktų nuostatos.

9.12. Sutartis, visi susirašinėjimai ir kiti su sutartimi susiję dokumentai, kuriais Sutarties šalys turi apsikeisti, sudaromi lietuvių kalba.

9.13. Atsakingais už Sutarties vykdymą yra skiriami šie Užsakovo ir Paslaugų teikėjo nurodyti asmenys (atsiradus būtinybei, šalių atsakingi asmenys gali būti keičiami ir (ar) skiriami papildomi):

|  |  |  |
| --- | --- | --- |
|  | **Užsakovo atsakingi asmenys** | **Paslaugų teikėjo atsakingas asmuo** |
| **Vardas, pavardė** |
| **Adresas** |
| **Telefonas** |
| **El. paštas** |

9.14. Už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies reikalavimus atsakingas asmuo, paskirtas Užsakovo vadovo įsakymu.

9.15. Sutartis šalių pasirašoma elektroniniais parašais.

**X. SUTARTIES PRIEDAI**

10.1. Visi šios Sutarties priedai yra neatskiriama jos dalis.

10.2. Sutarties priedai:

10.2.1. 1 priedas „Eilių ir atsargų valdymo informacinės sistemos (EVIS) priežiūros ir modifikavimo paslaugų techninė specifikacija“;

10.2.2. 2 priedas „Susitarimas dėl duomenų tvarkymo“.

**XI. SUTARTIES ŠALIŲ REKVIZITAI**

|  |  |
| --- | --- |
| **Užsakovas**  Valstybinė ligonių kasa  prie Sveikatos apsaugos ministerijos  Europos a. 1, 03505 Vilnius  Įmonės kodas 191351679  PVM mokėtojo kodas LT100000950313  AB „Swedbank“, banko kodas 73000  a/s LT14 7300010125300912  tel. +370 5 232 2222  el. paštas [vlk@vlk.lt](mailto:vlk@vlk.lt)  Direktorius Gintaras Kacevičius | **Paslaugų teikėjas**  UAB „InnoForce“  Žygio g. 97A, 08236 Vilnius  Įmonės kodas 302676496  PVM mokėtojo kodas LT100006469513  AS „Citadele banka“ Lietuvos filialas  a/s LT33 7290 0000 0946 7308  tel. +370 5 273 4888  el. paštas [info@innoforcegroup.com](mailto:info@innoforcegroup.com)  Generalinis direktorius Mindaugas Mincė |